Fraxiparine a Vilcacora
Dobrý deň,

som po operácii (hysterektómia) a mám si 10 dní doma pichať injekcie Fraxiparine 0,4 ml. Chcem sa opýtať, či môžem na podporu imunity užívať Vilcacoru od spoločnosti Naturvita, ktorú u Vás kupujem (počas pobytu v nemocnici som ju vysadila).
Dobrý deň,
ďakujeme za Vašu otázku.
Vilcacora môže zvýšit riziko vzniku modrín a krvácania. Z toho dôvodu Vám jej užívanie počas aplikácie lieku Fraxiparine a celého pooperačného obdobia (minimálne do najbližšej kontroly) bez predošlej lekárskej konzultácie neodporúčam.
Prajem skoré zotavenie.
S pozdravom
PharmDr. Veronika Kiabová